Общинска избирателна комисия - Вършец

**РЕШЕНИЕ
№ 57 - МИ
Вършец, 24.09.2019 г.**

**ОТНОСНО:** Регистриране на кандидатска листа за кандидат за кмет на община Вършец на ПП „МИР“ в изборите за общински съветници и за кметове на 27 октомври 2019 г.

В Общинска избирателна комисия-Вършец (ОИК-Вършец) е постъпило предложение с вх. № 3/23.09.2019 г. във входящия регистър за кандидатите за кмет на община за участие в изборите за общински съветници и за кметове на 27 октомври 2019 г. от Симеон Славчев Славчев в качеството му на председател и представляващ ПП „МИР“, чрез пълномощника  Митко Борисов Тимчев, за регистрация на кандидатска листа **за кмет на община Вършец** в изборите за общински съветници и за кметове на 27 октомври 2019 г. (Приложение № 63-МИ от изборните книжа) с посочен кандидата за кмет на община Вършец.

Към предложението са приложени следните документи:

1. Заявление–декларация от кандидата – Митко Борисов Тимчев за съгласие да бъде регистриран, като кандидат за кмет на община (Приложение № 65-МИ от изборните книжа );
2. копие от пълномощно № 04/11.09.2019 г., с което Симеон Славчев Славчев в качеството му на председател и представляващ ПП „МИР“, упълномощава Митко Борисов Тимчев да представлява партията пред ОИК – Вършец в изборите за общински съветници и за кметове на 27 октомври 2019 г.

Общинска избирателна комисия – Вършец извърши проверка на представените документи в отдел ГРАО на община Вършец и установи, че са изпълнени особените изисквания на Изборния кодекс за регистриране и обявяване на кандидатската листа за **кмет на община** **Вършец** в изборите за общински съветници и за кметове на 27 октомври 2019 г.

С оглед на горепосоченото и на основание чл. 87, ал. 1, т. 14 във връзка с чл. 417, ал. 1 от Изборния кодекс, свое Решение № 28-МИ/13.09.2019 г. и Решение № 943-МИ от 02.09.2019 г. на ЦИК, ОИК-Вършец.

**Р Е Ш И:**

РЕГИСТРИРА кандидатската листа на ПП „МИР“ за **КМЕТ НА ОБЩИНА** **ВЪРШЕЦ** в изборите за общински съветници и за кметове на 27 октомври 2019 г., както следва:

МИТКО БОРИСОВ ТИМЧЕВ, ЕГН \*\*\*\*\*\*\*\*\*\*

и издава удостоверение за регистрация на горепосочения кандидат съгласно Приложение № 68-МИ от изборните книжа.

Решението след обявяването му, да се впише незабавно в Публичния електронен регистър на ОИК –Вършец по чл. 87, ал. 1, т. 14 от Изборния кодекс, Приложение 72-МИ на кандидатските листи за кмет на община Вършец за изборите за общински съветници и за кметове на 27 октомври 2019 г.

Решението  подлежи на оспорване в 3 /три/ дневен срок от обявяването му пред Централната избирателна комисия.

Председател: Антон Димитров Тошев

Секретар: Никола Миланов Димитров

Публикувано на сайта на ОИК 1212 на 24.09.2019 г. в 19:30 часа